Jørgen Grave

Jørgen Grave (født 28. mars 1909 i Drangedal, død 21. januar 1988) var en norsk politiker for Kristelig Folkeparti. Han gikk et år på Vestmar folkehøgskole 1926–1927 og to års predikantkurs på Indremisjonsselskapets bibelskole 1933–1935. 

Han var på Stortinget fra Telemark fra 1954 til 1957, men falt ut perioden etterpå. Fra 1961 til 1965 var han igjen KrFs representant fra Telemark. Før han ble valgt inn på Stortinget, var han medlem av Drangedal kommunes kommunestyre fra 1947–1957.

Utenfor politikken var Jørgen Grave reisesekretær i Det norske lutherske Indremisjonsselskap, og fra 1958 til 1961 var han redaksjonssekretær i For Fattig og Rik. Han jobbet også i Vårt Land og var redaktør for et par kristelige aviser.

Bibliografi 
 Drangedal kirke 200 år 1975 44 sider
 I fedrenes spor : Langesundsfjordens indremisjonsselskap gjennom 100 år 1966 191 sider
 Kristus vårt håp. Andaktsbok for hver dag i året 1958 516 sider
 Hverdagsliv og gudsliv, Oslo 1952 135 sider

Eksterne lenker 
 

Norske kristne predikanter
Norske redaktører
Norske oppbyggelsesforfattere
Stortingsrepresentanter fra KrF
Stortingsrepresentanter for Telemark
Stortingsrepresentanter 1954–1957
Stortingsrepresentanter 1961–1965
Lokalpolitikere i Drangedal
KrF-politikere i Telemark
Personer fra Drangedal kommune